Cristiano Malgioglio

Cristiano MALGIOGLIO (naskiĝis la 23-an de aprilo 1945) estas itala komponisto, kantverkisto kaj televida prezentisto.

Cristiano naskiĝis en Ramacca, Katanio. Li akiris sian unuan kontrakton kun diskeldonejo, Durium, danke al la klopodoj de Fabrizio De André. En 1974 li komponis la kanton de Iva Zanicchi "Ciao cara come stai", kiu gajnis la Muzikan Festivalon Sanremo. En 1975 li havis sian plej signifan sukceson kiel kantverkisto kun "L'importante è finire" de Mina. En la sama periodo li iĝis kunlaboranto de Roberto Karlo, okupiĝante pri la itallingvaj tekstoj de liaj kantoj. Li komponis kantojn por, inter aliaj, Adriano Celentano, Rita Pavone, Amanda Lear, Raffaella Carrà, Mónica Naranjo, Dori Ghezzi, Milva, Patty Pravo, Ornella Vanoni, Giuni Russo, Marcella Bella, Sylvie Vartan, Umberto Balsamo, Fred Bongusto, Pupo Rosanna Fratello, Loretta Goggi, Franco Califano. Paralele al lia agado kiel komponisto Malgioglio komencis karieron de kantisto, karakterizita per ironiaj kantoj, ofte riĉaj je seksaj insinuoj; lia ĉefa sukceso kiel Kantaŭtoro estas la kanto "Sbucciami". Post tempo pasigita en Latinameriko Malgioglio revenis al populareco en la 2000-aj jaroj kiel televida personulo. En 2017 li konkuris en la realeca televidilo Grande Frato VIP, la itala adaptado de Fama Granda Frato.


kategorio:Italaj kantaŭtoroj
Kategorio:Italaj popkantistoj
Kategorio:Italaj komponistoj
Kategorio:Italaj televiduloj